సూర్యాపేట జిల్లాలో హైవేపై రెండు కార్లు దగ్ధం WATCH LIVE TV
విరాట్ కోహ్లికి ఒకరు మద్దతిచ్చారోచ్..!
జట్టులోని క్రికెటర్లు ఇబ్బందులు పడుతుంటే ఆ సమస్యని కోహ్లి పరిష్కరించేందుకు ప్రయత్నించాడు
TNN | Updated:
Jun 25, 2017, 02:50PM IST
భారత్ ప్రధాన కోచ్ పదవి నుంచి అనిల్ కుంబ్లే తప్పుకోవడానికి కారణమైన కెప్టెన్ విరాట్ కోహ్లిపై మాజీ క్రికెటర్లు, అభిమానులు గుర్రుగా ఉన్నారు. జూన్ 20న కోచ్&zwnj;గా ఏడాది ఒప్పందం ముగియడంతో అనిల్ కుంబ్లే రాజీనామా చేసిన విషయం తెలిసిందే. తొలుత వెస్టిండీస్ పర్యటన ముగిసేవరకూ జట్టుతో అతను కొనసాగుతాడని అంతా భావించినా.. కోహ్లి తీరుపై కలత చెందిన కుంబ్లే అనూహ్యంగా పదవి నుంచి తప్పుకున్నాడు. దీంతో మాజీ క్రికెటర్లు సునీల్ గవాస్కర్, వీరేంద్ర సెహ్వాగ్, ఎరాపల్లి ప్రసన్న తదితరులు కోహ్లి తీరుపై విమర్శలు గుప్పించారు.
భారత్ క్రికెట్&zwnj;లో వివాదం ఎలాంటిదైనా నోరువిప్పే ఆస్ట్రేలియా మాజీ కెప్టెన్ ఇయాన్ ఛాపెల్ తాజాగా విరాట్ కోహ్లికి మద్దతిచ్చి ఆశ్చర్యపరిచాడు. &lsquo;మైదానంలో కెప్టెన్&zwnj;కి చాలా బాధ్యతలు ఉంటాయి. బౌలర్లకి సూచనలు, ఫీల్డింగ్ మార్పులు, జట్టులో స్ఫూర్తి నింపడం లాంటివి కెప్టెన్ ఒక్కడే చేయగలడు. ఇవన్నీ కెప్టెన్ సమర్థంగా చేయగలిగితేనే అతడ్ని జట్టు సభ్యులు గౌరవిస్తారు. అలాంటప్పుడు కోచ్&zwnj; కుంబ్లే తీరుతో జట్టులోని క్రికెటర్లు ఇబ్బందులు పడుతుంటే ఆ సమస్యని కోహ్లి పరిష్కరించేందుకు ప్రయత్నించాడు&rsquo; అని ఛాపెల్ వివరించాడు.